Anne-Marie

Anne-Marie Rose Nicholson (jdb. 7ê nîsana 1991, Essex, Brîtanya), stranbêj û strannivîseke navdar a brîtanî ye. Anna-Marie li ser lîsteya stranan Keyaniya Yekbûyî ya Chart Singles UK de bi stranên xwe yê "Rockabye" derketiye rêza yekem û di heman demê de sitranên wê yên bi navê "Alarm", "Ciao Adios", "Friends", "2002", "Oynatma" ve "Kiss My (Uh-Oh)" di heman lîsteyê de cih girtine. Albûma wê ya pêşîn a stûdyoyê, "Speak Your Mind" ku di sala 2018an de hatiye derxistin di rêza sêyem a lîsteya UK Albums Chart a Keyaniya Yekbûyî de cihê xwe girtiye.

Anne-Marie ji bo Xelatên Brit 2019an ji bo çar xelatan bûye berendam ku di nav de berendamiya xelata hûnermenda solo ya jin a brîtanî ya herî baş heye. Heya niha ji bo deh Xelatên Brit û ji bo Xelata Muzîkê ya Billboard û Xelata Grammy jî bûye berendam.

 Jînenîgarî 
Anne-Marie Rose Nicholson di 7ê avrêla sala 1991an de li East Tilbury, Essex ji dayik bûye. Dayika wê mamosteyek herêmî ye û bavê wê avakar û destekkarek ji Milê Rojhilata Londonê ye. Xwişkek mezin a wê bi navê Samantha heye.

Dema ku Anna-Marie di temenê pênc salî ya xwe de bû çûye dibistana sehneyê. Di zarokatiya xwe de di du lîstikên tiyatroya West Endê de rol wergirtiye. Di şeş saliya xwe de beşdarê berbijarên Les Misérables dibe û di duwanzdeh saliya xwe de bi Jessie J re di Whistle Down the Wind de rol wergirtiye.

Anne-Marie diçe Dibistana St Clere's a li Stanford-le-Hope û li wir bala xwe dikişîne ser hûnerên performansê ku li Birîtanyayê cûreyek hûnerên li ser dikê ye. Piştî ku bi xapandina hevalê xwe hate tawanbar kirin ji aliyê hevalên xwe yên polê ve hatiye dûrxistin û hatiye tacîz kirin û popularîteya xwe ya destpêkê li wir winda dike. Hatiye îdîakirin ku Anna-Marie di derengê şevê bi têlefonê bi xortekî din re peyivîye û hevalê xwe yê xort xapandiye. Anne-Marie her weha gotiye ku ew poşman e ew ji ber mirina dapîra xwe dema ku ew diwanzdeh salî bû bûye zarokek dijwar û ji hêla Ed Sheeran ve hatiye şîret kirin ku ew "her roj bi dê û bavê xwe re biaxive". Di temenê ciwaniya xwe de di joreya xwe de xwe kişandiya filmê û sitranan gotiye.

Anne-Marie di heman de bi werzîşa lêkdan re jî eleqedar bûye ku di karateya shotokan de xwedî kembera reş e. Di neh saliya xwe de dest bi perwerdeya kareteyê dike û sê car dibe şampiyona cîhanê ku di şampiyoniya cîhanê de du medalyayên zêr û di Şampiyoniya Karate ya Keyaniya Yekbûyî ya di sala 2002an de medalyayek zêr qezenc dike. Ew kareteyê bi hînkirina wê "dîsiplîn û balkişandina" wê ya ku ji bo kariyera wê ya stranbêjiyê hewce dike digire lê tûrneyên konseran (gerr ên konseran) ji wê re zehmet kiriye ku ew dem ji bo werzîşê bibîne.

 Dîskografî 
 Albûm 
 2015 - Karate
 2018 - Speak Your Mind"

 Single (Yekane) 
 2015 - Karate 2015 - Gemini 2015 - Boy 2016 - Do It Right 2016 - Alarm 2016 - Peak (Stripped)
 2017 - Ciao Adios Xebatên hevpar 
 2015 - Rumour Mill (Rudimental feat. Anne-Marie & Will Heard)
 2015 - Alright with Me (Wretch 32 feat. Anne-Marie & PRGRSHN)
 2016 - Catch 22 (Illy feat. Anne-Marie)
 2016 - Rockabye'' (Clean Bandit feat. Anne-Marie & Sean Paul)
 2017 "Remember I told you" Nick Jonas feat. Anne-Marie & Mike Posner
 2018 "Friends" Marshmello feat. Anne-Marie

 Çavkanî 

Kategorî:Jidayikbûn 1991
Kategorî:Jidayikbûn 1990
Kategorî:Mirovên zindî